
Strokovno združenje zasebnih 

zdravnikov in zobozdravnikov Slovenije

Dunajska cesta 162
1000     LJUBLJANA
ZADEVA: Zahteva po preglednejšem sodelovanju ZZZS z zasebnimi izvajalci
1. Člani Strokovnega združenja zasebnih zdravnikov in zobozdravnikov Slovenije (SZZZZS) s podpisi od Zavoda za zdravstveno zavarovanje Slovenije (ZZZS) zahtevamo, da le-ta nemudoma prične spoštovati obveznosti iz pogodb, ki jih je sklenil z izvajalci zdravstvenih storitev, ki so člani SZZZZS.

2. Zahtevamo, da vsakokraten aneks k SD prične veljati le, če ga izvajalci podpišemo. V nasprotnem primeru veljajo obveznosti iz pogodbe.

3. Pogodbenih obveznosti ZZZS ne more spreminjati v času njene veljavnosti brez pisnega soglasja izvajalca.

4. Mesečni avansi sredstev, ki jih koncesionarji prejemamo od ZZZS morajo biti natančno specificirani po veljavnih računovodskih standardih. 

5. Dokončni obračuni za prvo in drugo trimesečje ter za zadnjega pol leta morajo biti prav tako natančno specificirani, sicer je nemogoče ugotoviti, kaj je sploh bilo plačano.

6. V aneksu k veljavni pogodbi za tekoče leto je opredeljena vrednost točke našega dela, ki se med letom ne more spremeniti brez novega aneksa, ki ga podpišeta obe pogodbeni strani. Za leto 2014 kot zadnje sprejemljive cene predlagamo cene z dne 1. 1. 2014.

Od ZZZS zahtevamo, da vse alinee prične spoštovati najkasneje do 1. avgusta 2014. V primeru neustreznega odziva ZZZS bomo prisiljeni v ukrepe, ki bodo vplivali na dostopnost do naših storitev, v skrajnem primeru tudi odpoved pogodb z ZZZS.
Kraj in datum:

__________________________







Žig ordinacije

Imenski žig zdravnika (zdravnikov) in

in podpis (podpisi)
